പ്രളയ ഭീതി പി.സി.ജോര്ജിന്റെ വീടും വെള്ളത്തില് ഈരാറ്റുപേട്ടയില് ഇത്തരത്തിലൊരു സംഭവം ആദ്യമാണെന്ന് പി.സി.ജോര്ജ് വ്യക്തമാക്കി. കോട്ടയം: ശമനമില്ലാതെ പെയ്യുന്ന മഴയില് സംസ്ഥാനത്ത് വിവിധ ഇടങ്ങളില് വെള്ളപ്പൊക്കവും ഉരുള്പൊട്ടലടക്കം വലിയ നാശനഷ്ടങ്ങളാണുണ്ടായിട്ടുള്ളത്. പേമാരിയില് ജനപക്ഷം സെക്കുലര് നേതാവും മുന് എംഎല്എയുമായ പി.സി.ജോര്ജിന്റെ വീടും വെള്ളത്തില് മുങ്ങിയെന്ന റിപ്പോര്ട്ടുകള് പുറത്തു വരുന്നു. അദ്ധേഹത്തിന്റെ മകനായ ഷോണ് ജോര്ജ് സമൂഹമാധ്യമത്തില് പങ്കുവച്ച വീഡിയോയില് ഈരാറ്റുപേട്ടയിലെ വീടിനു ചുറ്റും വെള്ളം കയറി പുഴ കരകവിഞ്ഞൊഴുകുന്നത് ദൃശ്യങ്ങളില് കാണാം. ഇവരുടെ വീടിനുള്ളിലും വെള്ളം കയറിയിട്ടുണ്ട്. ഈരാറ്റുപേട്ടയില് ഇത്തരത്തിലൊരു സംഭവം ആദ്യമാണെന്ന് പി.സി.ജോര്ജ് വ്യക്തമാക്കി.